**Lindi Lasteaia-Algkooli Päikeserühma lastevanemate koosoleku protokoll**

Toimumisaeg: 08. september 2020 kell 17.00-18.30

Toimumiskoht: Lindi Lasteaed – Algkool Päikeserühm

Koosolekut juhtisid õpetajad: Eve Naudi, Anu Vahter ja Kärt Jürgens

Koosolekul osalesid: Päikeserühma õpetajad Anu Vahter, Eve Naudi ja Kärt Jürgens, direktriss Ulla Orgusaar ja lapsevanemad (osalejate nimekiri lisatud protokollile)

Koosoleku protokollija: Eve Naudi, õpetaja/lapsevanem

**Päevakord:**

1. Direktriss Ulla Orgusaare sõnavõtt, toiduraha ja kohatasu.
2. Hoolekogu esindaja valimine.
3. Lasteaia kodukord ja 2020/2021 õppeaasta korraldus.
4. Rühma üritused ja väljasõidud 2020/2021 õppeaastal
5. Jooksvad küsimused/vastused
6. **Direktriss Ulla Orgusaare sõnavõtt :**
	1. Ulla Orgusaar andis ülevaate 2020/2021 õppeaasta toiduraha (1.35 päev) ja kohatasu (43 eurot kuu) summadest, summad ei muutu ja jäävad samaks.
	2. Võtame vastu väga hea meelega puu-ja juurvilju, mida lastele lõunapauside ajal või õues olles pakkuda.
	3. Covid-19 ehk Koroona viiruse leviku ennetamine. Kui perekond või mõni lapsevanem plaanib minna reisile või on viibinud välisreisil, puhkusel või tööreisil, siis palume sellest teavitada rühmaõpetajaid või direktrissi. Kui keegi perekonnast on kokku puutunud või on nakatunud ise Covid- 19 viirusesse, siis on vaja viivitamatult sellest teada anda meie maja direktrissile.
	4. Majja sisenedes on vaja desinfitseerida käed. Vajadusel kasutada kaitsemaske. Haigusnähtudega palume vanematel mitte majja siseneda.
	5. Haige lapse koht on kodus. Kui lapsel esineb köha/nohu on õpetajal õigus sellest lapsevanemat teavitada ja laps koju saata, et vältida teiste laste ja õpetajate nakatumist viirusesse.
7. **Õpetaja Anu Vahteri sõnavõtt:**
	1. Hoolekoguliikme valimine, hääletusega. Esindajaks valiti Kaisa Tõniste (13 poolt häälega), tema abiliseks hääletati (13 poolt häältega) Maido Kaldma ja Tatjana Krõlova (13 poolt häälega)
	2. Õppetegevus algab 14. septembrist. Lasteaias toimuvad teisipäeviti ja neljapäeviti võimlemine ja laulmine. Laulmist annab õpetaja Anne Paiste ja liikumisõpetajaks on Eve Naudi. Päikeserühma liikumistunnis osaleb ka teine rühmaõpetaja, Anu Vahter, et oleks lapsi kergem hallata ja turvalisust tagada.
	3. Teisipäeviti on jalgrattapäevad. Jalgrattaid võib lastele kaasa anda alates 15. septembrist. Jalgratta sõidu eelduseks on see, et lapsel oleks peas parajaks reguleeritud kiiver ja laps oskab ise rattaga sõita.
	4. Kontrollige palun oma andmed üle ja lisage veel teine number, kui juhuslikult ühelt numbrilt kätte ei saa, siis on tagavara variant olemas.
	5. Lapse puudumisest palume teavitada rühmaõpetajat, kas eelneval päeval lapsele järgi tulles või märkida stuudiumisse. Kõige hilisem aeg puudumisest teatamiseks on puudumise päeval, hiljemalt hommikul kell 8.00.
	6. Last ootame rühma iga hommikul enne poolt üheksat. Pool 9 algab meil söömine ja peale seda on hommikuring ning õppetegevused.
	7. Hommikul enne kui lapse rühma toote, palun peske lapsega koos tema käed. Lapsevanem annab lapse rühma uksel õpetajale üle.
	8. Tüdrukutel palume juuksed kinni panna-täide oht. Kammid/juukseharjad võiksid olla kapis neil lastel kellel on pikemad juuksed, nii tüdrukutel kui poistel.
	9. Meie rühm hommikuti õue ei lähe, lapse palume tuua rühma. See on sellepärast, et meil on rühmas uusi lapsi harjutada algul parem.
	10. Laste sünnipäevade tähistamine. Vanem annab teada, millal ta lasteaeda lastele maiust toob, siis me laulame ja õnnitleme sünnipäevalast. Sünnipäevalaps saab T-särgi kingituseks ja omalt poolt jagab sünnipäeva maiust. Maiuse toomine ei ole kohustuslik, vaid soovituslik, nii meil tavaliselt tavaks. Eelistame tervislikku maiust-puu-juurvilja, jäätis, kohuke, küpsis, jne. Kindlasti mitte karamellkomme, mida väikesed veel süüa ei oska ja torti, kooki ka ei ole mõtet tuua. Enamus lapsed ei söö kõike ära.
	11. Mänguasju lasteaeda kaasa laps ei võta. Kaitseme ennast ja teisi lapsi, nii on haigestumisi vähem. Kui on oma turvaelement, kaisukas, siis see võib olla.
	12. Vahetus- ja õueriided. Käime väljas ka vihmaga, kummikud ja vihmariided võiksid koguaeg lasteaias olla. Igal reedel kontrollida palun laste riiete olemasolu/puhtust kastist üle.
	13. Varsti on kinnaste aeg. Palume lapsel kätte panna labakindad, kui ta sõrmkindaid ise kätte ei oska panna. Sama kehtib ka jalanõudele, palume mitte nööridega jalanõusid panna lapsele jalga, kui ta paelu ise siduda ei oska.
	14. Nimesildid palume panna kõikidele riietele ja jalanõudele. Näidake jalanõusid õpetajatele, kui nimesid kirjutada sisse ei saa.
	15. Haige laps on kodus. Olge ka valmis selleks, et õpetaja helistab ja palub teil haigusnähtudega laps koju viia. See on sellisel juhul, kui lapsel esineb haigussümptomeid, nohu, köha, palavik, oksendamine (peale okseviiruse läbi põdemist tuleb lapsel taastuda paar-kolm päeva ja alles siis tohib ta lasteaeda tuua). Jne. Kui lapsel esineb allergiat või on vaja toitumist muuta, siis on meile vaja tuua arsti poolt kirjutatud tõend, alles siis saame teha talle eri-menüü. Hoolime üksteisest ja arvestame teist lastega samuti, et haige laps ei nakataks rühmakaaslasi ega õpetajaid.
	16. Kui kodus toimuvad muudatused (mis võivad muuta ja mõjutavad lapse käitumist) või laps haigestub kõhuviirusesse, palavikku, silmapõletikku (kõik need haigused, mis on nakkavad) siis palume teavitada sellest koheselt õpetajaid.
	17. Ühe lapse kohta palume tuua rühma 2 karpi salvrätte.
	18. Kohad kus lapsevanemad saavad laste, ürituste ja lasteaia kohta informatsiooni on: riietusruumis stendil olev kalender (kuu lõikes), rühmaõpetajad, Stuudium ja Lindi-Lasteaed Algkooli kodulehekülg.
	19. Aitäh, kõigile lastevanematele, et saime koolitusel osaleda. Aitäh teile, kes te saite jätta oma pisikesed koju, aitäh rühmasolijatele lastevanematele ja õdedele ja aitäh kõigile teile, et olete juba nii mõistvalt ja armsalt meiega koostööd teinud.

**3.Kinnitatud väljasõidud/üritused septembris ja oktoobris on:**

 **3.1** 22.september kell 10.00 Lindi raba- Sügise sünnipäeva tähistamine

Päikeserühma lapsed võtavad osa vanematega koos. Andke õpetajatele teada, kes saab tulla ja kes mitte. Kaasa võib võtta kõhukinnitamiseks puu-ja juurvilja.

**3.2** 21.09-25.09 toimub meie majas üleeuroopaline spordinädal

Osaleme terve majaga. Lasteaialastele toimuvad sportlikud ettevõtmised päeva jooksul mõlema rühmaga koos.

Koosoleku juhatajad: Eve Naudi, Kärt Jürgens ja Anu Vahter

Protokollija: Eve Naudi